Ак  калыктыҥ "ак кабак" аркызы
Албатыларды jаба баскан
Ал санаазын олjологон
Арга-кӱчин чыгарган

Ак  калыктыҥ "ак кабак" аркызы
Алтай албатымды тӱбекке кийдирди
Алтай jеримди 
Артадып салды!

Ак калыкктыҥ "ак кабак" аркызы
Ак калыктыҥ  бойын шыралатты
Албатыларды "бойына" бактыртып
Арга-чыдалын jаба басты!

Ак калыктыҥ  "ак кабак" аркызы
Алтай албатымныҥ  бажы-меезин jӱӱлтип койды
Алтай jеримди алкыш-быйанынаҥ айрып  салды!

Ак калыктыҥ  "ак кабак" аркызы
Эне-Кижиниҥ 
Агару jурегиҥ
Ал санаазын туйуктап салды!

Ак калыктыҥ "ак кабак" аркызы
Албатымга ӧлӱм-jидим экелди
Алтайымга 
Ачана-торо экелди!

Ак калыктыҥ  "ак кабак"  аркызы
Албатымныҥ бажын базарга jетти
Алтай Jеримди 
Алкыш - быйанынаҥ тезирге jетти!

Алтай Албатым!
Алтай jоным!
Ак Санаа алынып
Ак калыктыҥ "ак кабак" короjонынаҥ айрылгар!!!

"Ак кабак"  короjонноҥ айрылган кийнинде
Алкы бойор  аруталып 
Алтай Кудайарга бажырып
Алкыш-быйан аларар!!

Ак Санаа слерге кожулар
Ак Санаа слерге берилер
Ак Санаа слерге болужар
Ак Санаа слерге ийде берер

Ак-Санаага баштадып
Алтайарды ӧҥжӱдерер

Ак -Санаала биригип
Арга-кӱчер кожулар
Ак-Санаага баштадып
Ал санаагар аруталар

Ак -Санаа
Агару сезим
Ак -Санаа
Ару кӱӱн

Баш болзын, Баш болзын,
Баш болзын, Баш болзын.

Кудайдыҥ бичимелдеринен